stanford-oval/wikipedia huggingface dataset:
เปาบุ้นจิ้น ภาคออกล้างมลทินทั่วหล้า

| เปาบุ้นจิ้น ภาคออกล้างมลทินทั่วหล้า Return of Judge Bao |
| --- | --- |
ใบปิดโฆษณา
สร้างโดย: เหา เซียวสือ
กำกับโดย: หวัง เหม่ย จิน เอ๋าซุ่น
แสดงนำ: จิน เฉาฉวิน เจียว เอินจวิ้น ฟ่าน หงซวน
ดนตรีแก่นเรื่องเปิด: "Seeing the Blue Sky" (一肩挑起千古情) ขับร้องโดย โจว เซียงเกิง
ประเทศแหล่งกำเนิด: ไต้หวัน
ภาษาต้นฉบับ: จีนแมนดาริน
จำนวนตอน: 40
การผลิต
ผู้อำนวยการผลิต: เผิง เยว่เผิง
ความยาวตอน: 46 นาที
ออกอากาศ
เครือข่าย: สถานีโทรทัศน์ทีทีวี
ออกอากาศ: 10 มีนาคม ค.ศ. 2000 (2000-03-10)
เปาบุ้นจิ้น ภาคออกล้างมลทินทั่วหล้า (อังกฤษ: Return of Judge Bao จีน: 包公出巡) เป็นละครโทรทัศน์ของฮ่องกงที่ออกอากาศในปี 2000 ผลิตโดย Asia Television ของฮ่องกง นำแสดงโดย จิน เฉาฉวิน รับบท เปา เจิ่ง ขุนนางคนสำคัญในสมัย ราชวงศ์ซ่ง แม้ว่าการผลิตในฮ่องกงจะถ่ายทำอย่างสมบูรณ์ใน ชิงเต่าประเทศจีน และส่วนใหญ่เป็นนักแสดงจากไต้หวันและจีนแผ่นดินใหญ่ ซีรีส์นี้ฉายครั้งแรกทาง Taiwan Television ในไต้หวันเมื่อเดือนมีนาคม พ.ศ. 2543 และไม่ได้ออกอากาศในฮ่องกงจนกระทั่งเมื่อการพากย์เสียงภาษากวางตุ้งเสร็จสิ้น จึงได้ออกอากาศในฮ่องกงที่เดือนพฤษภาคม พ.ศ. 2543
ชื่อละครโทรทัศน์ในภาษาอังกฤษอ้างอิงถึงละครโทรทัศน์เรื่องใหญ่ของไต้หวันในปี 1993 ที่รู้จักกันในชื่อ Judge Bao ซึ่งในละครโทรทัศน์เรื่องนี้ มีนักแสดงสี่คน ได้แก่ จิน เฉาฉวิน, ฟ่าน หงซวน, หลิว เย่ห์ติ และ ตู้ เหมินเฉิง กลับมารับบทเดิมที่เคยแสดงในปี 1993 อีกครั้ง ละครเรื่องนี้มีภาคต่อคือ เปาบุ้นจิ้น คดีพิสดาร
เนื้อเรื่องย่อ > ตอนที่ 1: แผนลวงครองอำนาจ

ในคืนจันทรุปราคาเต็มดวง เปา เจิ่ง ได้ออกตรวจท้องที่ นึกไม่ถึงว่าเปาเจิ่งได้ถูกคนลึกลับจับตัวไปคนร้ายที่จับตัวเปาเจิ่งไปมีชื่อว่าเกา เทียนอี๋ เกาเทียนอี๋อ้างตนเป็นรัชทายาท และการที่เกาเทียนอี๋จับตัวเปาเจิ่งมานั้น เพราะต้องการร้องทุกข์ต่อเปาเจิ่งว่าฮ่องเต้องค์ได้ทอดทิ้งแม่ของตนไป เกาเทียนอี๋นำผ้าอ้อมลายมังกรและหงส์ที่ฮ่องเต้เหยินจง ได้พระราชทานให้หวัง ชิวหยง แม่ของตนมาเป็นหลักฐาน เรื่องที่เปาเจิ่งได้รับร้องทุกข์เป็นเรื่องใหญ่ เปาเจิ่งจึงมีคำสั่งให้กงซุน เช่อ ,จั่น เจา และพวกออกสืบชาติกำเนิดที่แท้จริงของเทียนอี๋และเทียนโย่ว สองพี่น้อง หลังจากที่ได้ออกสืบความจริงแล้วพบว่า เทียนโย่วเป็นคนไม่มีความรู้เรื่องค้าขายเลย และมักจะถูกเกาซี่พ่อเลี้ยงคอยให้ร้ายอยู่เป็นประจำ จากเบาะแสที่มีทำให้เปาเจิ่งเชื่อว่า ทายาทมังกรต้องเป็นคนอื่นอย่างแน่นอน
เนื้อเรื่องย่อ > ตอนที่ 2: จั่นเจาพบรัก

เมืองหลูโจวเกิดคดีที่เศร้าสลดเกิดขึ้นอย่างต่อเนื่อง ผู้ตายต่างเป็นคู่บ่าวสาวที่ต้องจบชีวิตลงด้วยพิษแมงมุม ฆาตกรเป็นผู้ที่เลี้ยงแมงมุมพิษ การจะเลี้ยงแมงมุมพิษจะต้องใช้เลือดของตนให้แมงมุมดื่มกินเป็นอาหาร จั่น เจา ติดตามเปา เจิ่ง ไปสืบคดีที่เมืองหลูโจว จั่นเจามีใจให้ไห่ ถัง หญิงคณิกาในหอวั่นฮัวโหลว แต่นางกลับมีใจให้สองพี่น้องสกุลปา แววตาที่เศร้าโศกของไห่ถังซึ่งเต็มไปด้วยความแค้นที่สั่งสมมาเป็นเวลานานกว่าสิบสองปี ความแค้นนี้จะต้องได้รับการสะสาง
เนื้อเรื่องย่อ > ตอนที่ 3: ศาลอยุติธรรม

จั่นเจาดื่มเหล้าจนเมามายและถูกป้ายสีว่าเป็นฆาตกรฆ่าคนสำนักประกัน หลักฐานผูกมัดจั่นเจาแน่นหนา เปาเจิ่งต้องการล้างมลทินให้จั่นเจา เมื่อสิบสองปีก่อน สถานที่แห่งเดียวกันนี้ หลิว เสี้ยวหยุน เจ้าสำนักประกันหลงหู่ได้คุ้มกันเสบียงทางการผ่านมาและถูกปล้น คนสำนักประกันถูกฆ่าตายเป็นจำนวนมาก ทรัพย์สินที่คุ้มกันมาถูกปล้นไปจนหมดสิ้น ต่อมาเหวิน ต้าเหยินน้องชาย,อี้เหนียง ฮูหยิน ฟ่งสี่หญิงหอคณิกา, ฟู่ลี่ซัน สำนักประกันต่างให้การเป็นพยาน เปาเจิ่งตัดสินประหารชีวิตหลิวเสี้ยวหยุน ยี่สิบปีต่อมา อีอี หญิงสาวลึกลับนางหนึ่งได้มาร้องทุกข์ขอความเป็นธรรมเอาผิดเปาเจิ่ง
เนื้อเรื่องย่อ > ตอนที่ 4: ฟ้าเปลี่ยนสี

เปาเจิ่งออกตรวจท้องที่เมืองจินหลิงพบว่าขุนนางท้องที่เก็บภาษีสูงสร้างความเดือดร้อนให้ชาวเมืองเป็นอันมาก ชาวเมืองไม่กล้าร้องเรียนเพราะกลัวอิทธิพลขุนนางท้องที่ ที่แท้เฉา หง อ๋องเมือง จินหลิงไม่ได้เห็นราชสำนักอยู่ในสายตาเลยแม้แต่น้อย หลายปีที่ผ่านมาเฉาหงซ่องสุมกำลังตั้งตัวเป็นใหญ่ เฉาหงยกอี้หลัน(หวังปิน)ลูกสาวของตนให้แต่งงานกับซู เยี่ยน นอกจากนี้ยังเสนอผลประโยชน์มหาศาลเพื่อให้เปาเจิ่งเป็นพวกตน แม่ทัพใหญ่เฉิง กังพบว่าเฉาหงปล้นเงินกองทัพ ความผิดนี้ใหญ่หลวงนัก จิน เก่อ เคราะห์ร้ายต้องเข้ามาพัวพันคดีนี้ด้วยเพราะมีใจให้กับอึ้ หลันลูกสาวเฉาหง
นักแสดง > นักแสดงนำ

จิน เฉาฉวิน รับบท เปา เจิ่ง
ฟ่าน หงซวน รับบท กงซุน เช่อ
เจียว เอินจวิ้น รับบท จั่น เจา
หวัง ซี่หยู รับบท หวัง เฉา
หลิว เย่ห์ติ รับบท หม่า ฮั่น
หวง ลี่ซิน รับบท จาง หลง
ก๊วะ เลี่ยง รับบท เจ้า หู่
จาง จิง รับบท หลานสาวท่านเปา
หลี่ คุน รับบท เปา ซิ่ง
ผีตายทั้งกลม

| --- | --- |
ศาลแม่นากพระโขนง เชื่อว่าเป็นวิญญาณของผีตายทั้งกลม
กลุ่ม: ผีไทย
กลุ่มย่อย: ผีร้าย
ประเทศ: ประเทศไทย
ภูมิภาค: เอเชียตะวันออกเฉียงใต้
ผีตายทั้งกลม (หรือบางครั้งเรียกว่า ผีตายท้องกลม ซึ่งเป็นคำที่ใช้ผิด) เป็นผีไทยลักษณะหนึ่ง โดยผู้หญิงที่ตายขณะที่กำลังตั้งครรภ์ลูกในท้องหรือขณะที่กำลังคลอดลูก ถ้าในขณะที่กำลังจะคลอดลูกนั้นแล้วเกิดตายขึ้นมาทั้งแม่และลูกถือว่าเป็นการตายโหงอีกรูปแบบหนึ่ง นางนาค หรือแม่นาคพระโขนงก็เป็นผีตายทั้งกลมเช่นกัน ผีตายทั้งกลมจะสำแดงอาการหลอกหลอนคนในรูปแบบต่าง ๆ เช่น ถ้าใครเดินผ่านบ้านที่มีหญิงตายทั้งกลมในยามค่ำคืน จะได้ยินเสียงกล่อมเด็กดังวังเวงมาจากในบ้านที่มีหญิงตายทั้งกลมนั้น หรือหนักหน่อยอาจจะมีคนเห็นเปลเด็กผูกอยู่บนคบไม้สูง โดยมีผีตายทั้งกลมนั่งกล่อมลูกอยู่ข้างล่าง ส่วนมือยืดยาวขึ้นไปบนคบไม้ ไกวเปลให้ลูก
คำว่าตายทั้งกลม สันนิษฐานว่าน่าจะมาจากคำว่า "ตายทั้งกลํ" คำว่า "กลํ" (/กม/) เป็นภาษาเขมร หรือภาษาโบราณ แปลว่า "ทั้งหมด ทั้งมวล หรือหมดสิ้น" ซึ่งในประชุมจารึกสยาม ภาคที่ ๑ จารึกสุโขทัย ชำระและแปลโดยยอร์จ เซเดส์ ฉบับหอพระสมุดวชิรญาณ พ.ศ. ๒๔๖๗ มีข้อความว่า จึ่งได้แก่เมืองแก่กูทงงกลํ ซึ่งคำว่า ทงงกลํ ในที่นี้แปลว่า "ทั้งหมด" ผู้หญิงที่ตายทั้งกลม ก็คือ ตายทั้งหมด คือ ตายทั้งแม่และลูก
ในวัฒนธรรมล้านนามีผีที่มีลักษณะคล้ายกับผีตายทั้งกลม เรียกว่า ผีพราย เป็นผีที่ตายจากการคลอดลูก ถือเป็นผีร้าย มักไปเข้าสิงหรือทำร้ายบุคคลที่กำลังป่วยหนัก ต้องให้พระสงฆ์ทำพิธีสวดมนต์ขับไล่ ส่วนชาวไทดำและไทขาวจะเรียกผีลักษณะนี้ว่า ผีปาย ใกล้เคียงกับล้านนา คือผีที่ตายจากการคลอดลูก ชาวไทดำอธิบายว่าผีชนิดนี้จะร้องด้วยเสียง "ปิ๊ด ปิ๊ด" คล้ายกับเสียงร้องของเป็ด หากเจ็บไข้ได้ป่วยจากผีนี้ ให้ใช้เป็ดในการเซ่นไหว้ ส่วนชาวไทขาวอธิบายว่า เป็นผีร้ายที่ทำให้มนุษย์เจ็บป่วยหรือตายได้
ดูเพิ่ม

รายชื่อผีไทย
การปฏิรูปที่ดิน

การบริหารจัดการที่ดินเพื่อเกษตรกรรมในประเทศไทย
การปฏิรูปที่ดิน เกี่ยวข้องกับการเปลี่ยนแปลงกฎหมาย ระเบียบหรือขนบธรรมเนียมเกี่ยวข้องกับการถือครองที่ดิน การปฏิรูปที่ดินอาจประกอบด้วยการจัดสรรทรัพย์สินใหม่ที่รัฐบาลเป็นผู้ริเริ่มหรือผู้สนับสนุนซึ่งโดยทั่วไปทรัพย์สินดังกล่าวคือที่ดินเพื่อการเกษตร ฉะนั้นการปฏิรูปที่ดินจึงอาจหมายถึงการโอนการถือครองที่ดินจากผู้มีอำนาจมากไปสู่ผู้ด้อยอำนาจ เช่น จากเจ้าของที่ดินกว้างขวางร่ำรวยจำนวนน้อยไปเป็นของปัจเจกที่ทำงานในที่ดินนั้นจริง ๆ การโอนกรรมสิทธิ์ดังกล่าวเกิดมีค่าชดเชยหรือไม่ก็ได้
การปฏิรูปที่ดินยังอาจหมายถึงการโอนที่ดินของเอกชนมาเป็นของรัฐบาลด้วย แต่ลักษณะร่วมของการปฏิรูปที่ดินได้แก่การแก้ไขหรือทดแทนข้อตกลงเชิงสถาบันที่มีอยู่เดิมที่เกี่ยวข้องกับการครอบครองและการใช้ที่ดิน ดังนั้นการปฏิรูปที่ดินจึงไม่จำเป็นต้องเป็นเรื่องมูลวิวัติเสมอไป โดยบางครัง้อาจเป็นเรื่องเล็กน้อย เช่น การปฏิรูปข้อบังคับที่มุ่งปรับปรุงการบริหารจัดการที่ดินก็ได้
กระนั้นการทบทวนหรือปฏิรูปกฎหมายที่ดินของประเทศหนึ่ง ๆ อาจเป็นกระบวนการทางการเมืองที่เข้มข้นได้ เพราะการปฏิรูปนโยบายที่ดินทำให้เกิดการเปลี่ยนแปลงความสัมพันธ์ทั้งในชุมชนเดียวกันและระหว่างชุมชน ตลอดจนระหว่างชุมชนกับรัฐ ฉะนั้นแม้แต่การปฏิรูปที่ดินและการแก้ไขกฎหมายขนาดเล็กก็อาจเป็นหัวข้อถกเถียงหรือความขัดแย้งมากได้
การปฏิรูปที่ดินในประเทศไทย

การปฏิรูปที่ดินในประเทศไทยถูกพูดถึงครั้งแรกหลังการเปลี่ยนแปลงการปกครองในปี พ.ศ. 2475 โดยนายปรีดี พนมยงค์ ในเค้าโครงการเศรษฐกิจ พ.ศ. 2475 (สมุดปกเหลือง) ที่เสนอขึ้นมาในปี พ.ศ. 2476 เพื่อกระจายการถือครองที่ดินให้กับราษฎร ก่อนจะถูกวิพากษ์ว่าไม่เหมาะสมกับประเทศไทย และมีความเป็นคอมมิวนิสต์ ทำให้เค้าโครงดังกล่าวไม่ได้นำมาใช้จริง
กระทั่งในปี พ.ศ. 2518 จึงได้มีการจัดตั้งสำนักงานการปฏิรูปที่ดินเพื่อเกษตรกรรมขึ้นมา เพื่อดำเนินการปฏิรูปที่ดินเพื่อการเกษตรกรรมในประเทศไทย ตามพระราชบัญญัติการปฏิรูปที่ดินเพื่อเกษตรกรรม พ.ศ. 2518 เพื่อดำเนินการปฏิรูปที่ดินมาจนถึงปัจจุบัน
หน่วยงานที่เกี่ยวข้อง

ปัจจุบันการปฏิรูปที่ดินมีหน่วยงานที่เกี่ยวข้องหลายหน่วยงาน อาทิ
สำนักงานการปฏิรูปที่ดินเพื่อเกษตรกรรม
สถาบันบริหารจัดการธนาคารที่ดิน (องค์การมหาชน)
สำนักงานคณะกรรมการนโยบายที่ดินแห่งชาติ
การปรับพื้นที่เพื่อดำเนินการการปฏิรูปที่ดิน โครงการจัดที่ดินทำกินให้ชุมชนตามนโยบายรัฐบาล (คทช.) ในเขตปฏิรูปที่ดินเพื่อเกษตรกรรมที่ได้จากการยึดคืน จังหวัดสุราษฎร์ธานี
ท่าอากาศยานตรัง

ท่าอากาศยานนานาชาติตรัง (IATA: TST, ICAO: VTST) ตั้งอยู่ที่ ถนนตรัง-ปะเหลียน ตำบลโคกหล่อ อำเภอเมืองตรัง จังหวัดตรัง ห่างจากตัวเมืองไปทางใต้ประมาณ 7 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 5 มีนาคม พ.ศ. 2542 อาคารผู้โดยสารปัจจุบันเป็นอาคาร 2 ชั้นมีพื้นที่ใช้สอย 3,000 ตารางเมตร สามารถรองรับผู้โดยสารได้ 300 คนต่อชั่วโมง และมีสายการบินให้บริการอยู่ 3 สายการบิน คือ นกแอร์ ไทยแอร์เอเชีย และ ไทยไลอ้อนแอร์
ประวัติ

ท่าอากาศยานตรังก่อตั้งขึ้นในช่วงสงครามโลกครั้งที่ 2 บนที่ดินของกองทัพอากาศและที่ของราชพัสดุ ซึ่งเดิมหน่วยราชการได้สงวนบริเวณที่เป็นท่าอากาศยานไว้สำหรับทำการปศุสัตว์โดยมีชื่อว่า “ทุ่งนางหวัง” ในช่วงสงครามโลกครั้งที่ 2 กองทัพญี่ปุ่นได้ปรับปรุงทุ่งหญ้าดังกล่าวให้เป็นทางวิ่งสำหรับการขึ้น-ลงชั่วคราวของอากาศยาน เพื่อการดำเนินภารกิจของกองทัพญี่ปุ่น ต่อมาเมื่อสงครามสิ้นสุดลงกองทัพอากาศได้ใช้พื้นที่ดังกล่าวเป็นที่ขึ้น-ลง ของอากาศยานทางทหาร โดยมีชื่อเรียกว่า “สนามบินทุ่งนางหวัง” ซึ่งได้มีการปรับปรุงเรื่อยมาจนกลายเป็นสนามบินพาณิชย์ประจำจังหวัดตรัง
ปี พ.ศ. 2497 กระทรวงคมนาคม ได้มีประกาศที่ 2/2497 ลงวันที่ 13 ธันวาคม พ.ศ. 2497 ให้สนามบินดังกล่าวเป็นสนามบินอนุญาต
ปี พ.ศ. 2498 กรมการบินพาณิชย์ ได้ดำเนินการบูรณะท่าอากาศยาน เพื่อให้อากาศยานของเดินอากาศไทยทำการบินรับส่งผู้โดยสาร สินค้า ไปรษณีย์ เส้นทาง ตรัง-กรุงเทพมหานคร และจังหวัดใกล้เคียง โดยทำการปรับปรุงทางวิ่งให้เป็นพื้นผิวลาดยาง มีความยาว 1,175 เมตร ความกว้าง 30 เมตร และปรับทางวิ่งเผื่อขนาด 30 x 60 เมตร ทั้งสองด้านซึ่งเป็นลูกรังอัดแน่น พร้อมกับก่อสร้างอาคารสถานีการบิน ซึ่งเป็นเรือนไม้ 2 ชั้น ประกอบด้วยที่ทำการท่าอากาศยาน ที่ทำการบริษัท เดินอากาศไทย จำกัด หอควบคุมจราจรทางอากาศและสถานีสื่อสารการบินรวมอยู่ในแห่งเดียวกัน โดยเดินอากาศไทยใช้อากาศยานแบบดักลาส ดีซี-3 ให้บริการผู้โดยสารแต่เปิดบริการได้ไม่นาน ก็จำเป็นต้องหยุดให้ดำเนินการไป แต่ยังคงมีอากาศยานของทางการทหารทำการบินขึ้น - ลงตลอดเวลา
ปี พ.ศ. 2507 กรมการบินพาณิชย์ (สำนักงานการบินพลเรือน) ได้ดำเนินการบูรณะซ่อมแซมทางวิ่งเพื่อให้เดินอากาศไทยสามารถเปิดให้บริการผู้โดยสารได้อีกครั้ง โดยใช้เครื่องบินแบบ แอฟโร่ 748 อย่างไรก็ตาม เนื่องจากทางวิ่งที่ใช้งานได้จริงมีขนาดน้อยกว่ามาตรฐานที่กำหนด กล่าวคือ กว้าง 20 เมตร ยาว 800 เมตร เท่านั้น ทำให้เกิดปัญหาด้านความปลอดภัยขึ้น ดังนั้นเดินอากาศไทยจึงต้องหยุดดำเนินการอีกครั้ง อย่างไรก็ตามอากาศยานของทางการทหารยังคงทำการบินขึ้น - ลง ตลอดเวลาเช่นเดิม
ปี พ.ศ. 2537 ได้มีการปรับปรุงท่าอากาศยานตรังอีกครั้ง เพื่อรองรับปริมาณการขนส่งทางอากาศ และจำนวนผู้โดยสารที่เพิ่มขึ้น ซึ่งประกอบด้วย
การก่อสร้างอาคารที่พักผู้โดยสารหลังใหม่ พื้นที่ประมาณ 3,000 ตารางเมตร
การก่อสร้างต่อเติมความยาวทางวิ่งจากเดิมให้เป็น 1,500 เมตร และความกว้างเป็น 45 เมตร การก่อสร้างไหล่ทางวิ่ง พื้นที่ปลอดภัยปลายทางวิ่ง (blastpads) ขนาดกว้างและยาว 60 เมตร ทางขับขนาดกว้าง 23 เมตร และยาว 145 เมตร
การขยายถนนทางเข้า และการก่อสร้างลานจอดรถยนต์บางส่วน
ปี พ.ศ. 2541 ได้ย้ายที่ทำการท่าอากาศยานมาที่อาคารที่พักผู้โดยสารใหม่และได้ประกาศเป็นท่าอากาศยานศุลกากร เมื่อวันที่ 5 มีนาคม พ.ศ. 2542
อาคารสถานที่ > อาคารผู้โดยสาร

อาคารผู้โดยสารปัจจุบันเป็นอาคาร 2 ชั้นมีพื้นที่ใช้สอย 3,000 ตารางเมตร สามารถรองรับผู้โดยสารได้ 300 คนต่อชั่วโมง มีช่องทางขึ้นเครื่องบิน 2 ช่องทาง
ลานจอดเครื่องบินมีพื้นที่ 7,800 ตารางเมตร ซึ่งสามารถรองรับอากาศยานขนาดกลางได้ 2 ลำในเวลาเดียวกัน และจะมีการขยายลานจอดเครื่องบินให้สามารถรองรับได้ 10 ลำพร้อมกัน โดยใช้งบประมาณปี 2563
อาคารสถานที่ > ทางวิ่ง (รันเวย์) และทางขับ (แท็กซี่เวย์)

ท่าอากาศยานตรังมีทางวิ่ง 1 เส้น ความยาว 2,100 เมตร และกว้าง 45 เมตร โดยมีโครงการที่จะขยายความยาวทางวิ่งเป็น 2,990 เมตรในงบประมาณปี 2564-2567 และซื้อที่ดิน 600 ไร่ เพื่อขยายแขตรันเวย์ไปทางตะวันตก ข้ามเส้นทางรถไฟ บรรจุในแผนงบประมาณ 2565
แผนการพัฒนาท่าอากาศยาน

สำหรับอาคารผู้โดยสารหลังใหม่ตามแผน มีพื้นที่ใช้สอยกว่า 30,000 ตารางเมตร ออกแบบโดยใช้ศิลปะไทยพื้นเมืองประยุกต์ ผสมผสานศิลปะแบบมลายูและจีน โดยเน้นความเป็นเอกลักษณ์ของภาคใต้ นำมาผสมผสานกับความทันสมัย และรักษาสิ่งแวดล้อม เช่น หลังคาเป็นแบบมัสยิดตะโละมาเนาะ (จ.นราธิวาส) ซึ่งเป็นศาสนสถานเก่าแก่ในศาสนาอิสลาม นอกจากนี้ยังมีการนำลวดลายของหนังตะลุงและมโนราห์ ศิลปะการแสดงประจำท้องถิ่นของภาคใต้ มาตกแต่งส่วนต่าง ๆ ภายในอาคาร รวมทั้งบริเวณโดยรอบอาคารจะจัดเป็นพื้นที่สีเขียว ปลูกต้นไม้ เพื่อสร้างความร่มรื่น และให้ความร่มเงาด้วย ซึ่งคาดว่าจะก่อสร้างแล้วเสร็จและเปิดให้บริการได้ประมาณปี 2565 โดยจะเพิ่มความสามารถในการรองรับผู้โดยสารจากเดิม 1.7 ล้านคนต่อปี เพิ่มขึ้นเป็น 3.4 ล้านคนต่อปี
รายชื่อสายการบิน > รายชื่อสายการบินที่ให้บริการ

| สายการบิน | จุดหมายปลายทาง |
| --- | --- |
นกแอร์: กรุงเทพฯ-ดอนเมือง
ไทยแอร์เอเชีย: กรุงเทพฯ-ดอนเมือง
ไทยไลอ้อนแอร์: กรุงเทพฯ-ดอนเมือง
รายชื่อสายการบิน > รายชื่อสายการบินที่เคยให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| การบินไทย | กรุงเทพฯ-ดอนเมือง กรุงเทพฯ-สุวรรณภูมิ ภูเก็ต สุราษฎร์ธานี หาดใหญ่ |  |
| เดินอากาศไทย | กรุงเทพฯ-ดอนเมือง ภูเก็ต |  |
| โอเรียนท์ ไทย แอร์ไลน์ | กรุงเทพฯ-ดอนเมือง |  |
สถิติ > ข้อมูลสถิติการขนส่งทางอากาศ

| ปี (พ> ศ.) | ผู้โดยสาร | ความเปลี่ยนแปลง | จำนวนเที่ยวบิน | คาร์โก้ (ตัน) |
| --- | --- | --- | --- | --- |
| 2544 | 78,150 |  | 1,023 | 490.12 |
| 2545 | 75,465 |  3.44% | 1,040 | 664.44 |
| 2546 | 79,173 |  4.91% | 1,044 | 665.38 |
| 2547 | 90,977 |  14.91% | 1,037 | 652.13 |
| 2548 | 80,512 |  11.50% | 1,009 | 677.07 |
| 2549 | 89,627 |  11.32% | 795 | 308.84 |
| 2550 | 105,221 |  17.40% | 949 | 181.52 |
| 2551 | 105,512 |  0.277% | 877 | 149.38 |
| 2552 | 143,560 |  36.06% | 1,391 | 158.77 |
| 2553 | 202,422 |  20.57% | 1,718 | 288.25 |
| 2554 | 253,077  |  25.02% | 1,997 | 376.60 |
| 2555 | 374,798  |  48.10% | 2,765 | 326.65 |
| 2556 | 504,476 |  34.60% | 3,602 | 337.43 |
| 2557 | 529,365  |  4.93% | 3,619 | 420.03 |
| 2558 | 612,019  |  15.61% | 4,076 | 440.96 |
| 2559 | 648,979  |  6.04% | 4,302 | 426.34 |
| 2560 | 799,277  |  23.16% | 5,176 | 406.30 |
| 2561 | 691,270 |  13.51% | 4,412 | 291.36 |
| 2562 | 679,298 |  1.73% | 4,380 | 302.06 |
| 2563 | 488,338 |  28.11% | 3,866 | 229.85 |
การเดินทางสู่ท่าอากาศยาน

ท่าอากาศยานตรังตั้งอยู่ริมถนนตรัง-ปะเหลียน (ทางหลวงชนบทตรังสาย ตง.3005) ตำบลโคกหล่อ อำเภอเมืองตรัง จังหวัดตรัง ห่างจากตัวเมืองไปทางใต้ประมาณ 7 กิโลเมตร มีที่จอดรถยนต์ความจุประมาณ 185 คัน
อุบัติเหตุ

10 สิงหาคม 2545 เครื่องบินของบริษัทการบินไทย จำกัด (มหาชน) เที่ยวบิน TG 251 เส้นทางบินกรุงเทพฯ-ตรัง เกิดอุบัติเหตุขณะนำเครื่องบินร่อนลงทางวิ่ง เครื่องบินได้ลื่นไถลลงเลยทางวิ่ง ณ ท่าอากาศยานตรัง
25 กันยายน 2554 นกแอร์เที่ยวบินที่ DD7400  กรุงเทพฯ (ดอนเมือง) – ตรัง  เครื่องโบอิ้ง 737-400 ทะเบียน HS-DDL(นกเขียวหวาน) มีผู้โดยสาร 162 ชีวิต พร้อมลูกเรือจำนวน 6 คน มีกำหนดลงจอดที่ท่าอากาศยานตรังเวลา 08.25 น.โดยปลอดภัย แต่เครื่องบินเกิดเสียไม่สามารถทำการบินและจอดขวางรันเวย์ ทางทิศตะวันออกสนามบินตรัง เนื่องจากระบบเบรกที่ขัดข้อง (ระบบ Thrust Reverse ไม่พับเก็บหลังจากกัปตันได้นำเครื่องลงจอดที่สนามบิน จ.ตรัง)ทำให้เครื่องบินของสายการบินโอเรียนท์ไทย เที่ยวบิน OX 8251 DMK-TST ที่มีกำหนดเวลาลง 8.40 น. ไม่สามารถทำการลงจอดได้เนื่องจากมีเครื่องบินของสายการบินนกแอร์จอดขวางรันเวย์ กับตันจึงนำเครื่องบินลงจอดที่ท่าอากาศยานนานาชาติภูเก็ต ส่งผลให้เที่ยวบินมีความล่าช้าถึง 4 ชม.
6 สิงหาคม 2556 เครื่องนกแอร์ตกรันเวย์ที่ตรัง-เหตุลื่นน้ำขังทางวิ่ง เมื่อเวลา 17.30 น. เครื่องบินของสายการบินนกแอร์ รุ่นโบอิ้ง 737-800 ทะเบียน HS-DBM เที่ยวบิน DD7411 ได้เกิดอุบัติเหตุ ไถลออกนอกรันเวย์ ระหว่างเตรียมนำเครื่องขึ้นจากท่าอากาศยานตรัง โดยมีจุดหมายปลายทางที่ท่าอากาศยานดอนเมือง เบื้องต้น ผู้โดยสารและลูกเรือกว่า 100 คน ไม่ได้รับบาดเจ็บแต่อย่างใด โดยหลังเกิดเหตุ เจ้าหน้าที่สนามบินได้นำรถบันไดไปนำผู้โดยสารออกจากสนามบิน ได้มีการปิดสนามบินชั่วคราว เพื่อรอการเคลื่อนย้ายเครื่องบินออกจากรันเวย์ ขณะที่ นายพาที สารสิน ประธานเจ้าหน้าที่บริหาร บริษัท สายการบินนกแอร์ จำกัด เปิดเผยว่า เมื่อเวลา 17.25 น. วันที่ 6 ส.ค. เที่ยวบิน ดีดี 7411 ของนกแอร์ ที่จะออกเดินทางจากจ.ตรังมายังดอนเมือง ได้เกิดเหตุระหว่างที่เครื่องแท็กซี่กำลังเทกออฟขึ้นเหนือพื้นดิน นักบินพบว่าสภาพอากาศไม่ดี เพราะขณะนั้นมีฝนตก ทำให้มีน้ำขังมีอยู่บนรันเวย์จำนวนมาก กัปตันจึงตัดสินใจยกเลิกทำการบิน โดยตามขั้นตอนการยกเลิกการเทกออฟ นักบินจะต้องทำการเบรกเพื่อหยุดครื่อง แต่ระหว่างที่เบรก เนื่องจากพื้นรันเวย์เปียก ทำให้ล้อเครื่องบินลื่นไถลออกนอกรันเวย์ไปที่สนามหญ้า และมีหญ้าเข้าพันล้อ จึงต้องปิดรันเวย์สนามบินตรัง แต่ยืนยันไม่ได้ส่งผลกระทบทำให้ต้องปิดสนามบิน เนื่องจากเป็นเที่ยวบินสุดท้ายของวัน ส่วนผู้โดยสารจำนวน 142 คน ไม่มีผู้ใดได้รับบาดเจ็บ และได้นำรถมาขนถ่ายไปยังอาคารผู้โดยสาร ซึ่งสายการบินได้โอนผู้โดยสารจำนวน 69 คน เดินทางไปยังสนามบินหาดใหญ่ ส่วนอีก 44 คนเดินทางไปจ.นครศรีธรรมาราช เพื่อขึ้นเครื่องนกแอร์กลับดอนเมืองในวันเดียวกัน ส่วนอีก 23 คนที่เหลือได้ขอเปลี่ยนเวลาการเดินทางเป็นวันที่ 7 ส.ค.โดยจะเดินทางจากจ.ตรังกลับดอนเมืองด้วยเที่ยวบิน ดีดี 7401 ในเวลา 09.20 น. นายวรเดช หาญประเสริฐ อธิบดีกรมการบินพลเรือน (บ.พ.) กล่าวว่า ได้รับรายงานเบื้องต้นว่า เครื่องบินนกแอร์จากตรัง-ดอนเมือง ลื่นไถลขณะกลับลำบนทางวิ่ง ส่งผลให้เครื่องสไลด์ตกทางวิ่ง ต้องลำเลียงผู้โดยสารกว่า 100 คนลงจากเครื่อง และปิดรันเวย์สนามบินตรัง เมื่อเวลาประมาณ 17.30 น.เพื่อยกเครื่องบิน คาดจะแล้วเสร็จเวลาประมาณ 22.00 น. สำหรับผู้โดยสารไม่มีใครได้รับบาดเจ็บ และได้เดินทางไปขึ้นเครื่องที่สนามบินหาดใหญ่เพื่อเดินทางมายังสนามบินดอนเมือง
แหล่งข้อมูลอื่น

Thai Flying club
| ด ค ก ท่าอากาศยานเชิงพาณิชย์ในประเทศไทย |
| --- | --- |
กรุงเทพมหานครและปริมณฑล:  สุวรรณภูมิ (BKK)☆  ดอนเมือง (DMK)☆ 
ภาคกลาง:  พิษณุโลก (PHS)  สุโขทัย (THS) 
ภาคตะวันออก:  อู่ตะเภา ระยอง–พัทยา (UTP)☆  ตราด (TDX) 
ภาคตะวันตก:  แม่สอด (MAQ)☆  หัวหิน (HHQ) 
ภาคเหนือ:  เชียงใหม่ (CNX)☆  แม่ฟ้าหลวง เชียงราย (CEI)☆  ลำปาง (LPT)  แม่ฮ่องสอน (HGN)  น่านนคร (NNT)  แพร่ (PRH) 
ภาคตะวันออกเฉียงเหนือ:  ขอนแก่น (KKC)☆  อุดรธานี (UTH)☆  อุบลราชธานี (UBP)☆  นครพนม (KOP)  บุรีรัมย์ (BFV)  เลย (LOE)  ร้อยเอ็ด (ROI)  สกลนคร (SNO) 
ภาคใต้:  ภูเก็ต (HKT)☆  หาดใหญ่ (HDY)☆  กระบี่ (KBV)☆  สมุย (USM)☆  สุราษฎร์ธานี (URT)☆  นครศรีธรรมราช (NST)☆  ตรัง (TST)  นราธิวาส (NAW)  ชุมพร (CJM)  ระนอง (UNN) 
ไม่มีบริการเที่ยวบินพาณิชย์:  ปาย (PYY)  ปัตตานี (PAN)  สุรินทร์ภักดี (PXR)  ตาก (TKT)  แม่สะเรียง (MSR)  เพชรบูรณ์ (PHY)  นครราชสีมา (NAK)  เบตง (BTZ)☆ 
ยุติการใช้งาน:  อุตรดิตถ์ (UTR)  เชียงรายเก่า  เกาะพะงัน 
ระหว่างการก่อสร้างและอยู่ในแผน:  นครปฐม  บึงกาฬ  มุกดาหาร  เชียงใหม่ แห่งที่ 2  อันดามัน  พัทลุง 
☆ หมายถึง ท่าอากาศยานนานาชาติ
| ด ค ก ท่าอากาศยานในสังกัดกรมท่าอากาศยาน |
| --- | --- |
ภาคเหนือ: ปาย (PYY) · แม่ฮ่องสอน (HGN) · แม่สะเรียง (MSR) · ลำปาง (LPT) · แพร่ (PRH) · น่านนคร (NNT) · พิษณุโลก (PHS) · เพชรบูรณ์ (PHY)
ภาคตะวันออกเฉียงเหนือ: ขอนแก่น (KKC) ☆ · นครพนม (KOP) · นครราชสีมา (NAK) · บุรีรัมย์ (BFV) · ร้อยเอ็ด (ROI) ·  เลย (LOE) · สกลนคร (SNO) · อุดรธานี (UTH) ☆ · อุบลราชธานี (UBP) ☆
ภาคตะวันตก: ตาก (TKT) · แม่สอด (MAQ) · หัวหิน (HHQ)
ภาคใต้: ชุมพร (CJM) · ระนอง (UNN) · สุราษฎร์ธานี (URT) ☆ · นครศรีธรรมราช (NST) ☆ · กระบี่ (KBV) ☆ · ตรัง (TST) · ปัตตานี (PAN) · นราธิวาส (NAW) · เบตง (BTZ) ☆
☆ หมายถึง ท่าอากาศยานนานาชาติ  และ ตัวเอียง หมายถึง ท่าอากาศยานในปัจจุบันที่ไม่มีเที่ยวบินพาณิชย์ให้บริการ
วัชรบูล ลี้สุวรรณ

| วัชรบูล ลี้สุวรรณ |
| --- | --- |
เกิด: 13 ตุลาคม พ.ศ. 2524 (43 ปี) วัชรบูล ลี้สุวรรณ กรุงเทพมหานคร ประเทศไทย
ส่วนสูง: 187 เซนติเมตร
อาชีพ: ภูมิสถาปนิก, นักแสดง, พิธีกร
ปีที่แสดง: 2547–ปัจจุบัน
ผลงานเด่น: กร จาก ผักบุ้งกับกุ้งนาง ตรีเทพ จาก เพื่อนรักเพื่อนร้าย เพิก ชุมแพ จาก ชุมแพ เมฆา จาก เย้ยฟ้าท้าดิน เทิด ยอดธง จาก  เสาร์ 5 พฤกษ์ แสนสมุทร จาก ชิงนาง  ธาดา คุรุรัตน์ จาก รอยรักแรงแค้น  นพ จาก ลิขิตริษยา  ทำนอง จิตรการ จาก ขมิ้นกับปูน  หมอประสาน จาก พริ้ง คนเริงเมือง ศุภวาท จาก ระบำมาร
สังกัด: ช่อง 7 เอชดี (2547–ปัจจุบัน)
วัชรบูล ลี้สุวรรณ (โน้ต)  เกิดวันที่ 13 ตุลาคม พ.ศ. 2524 เป็นนักแสดงชาวไทย และเคยเป็นวีเจทางเอ็มทีวีไทยแลนด์ ปัจจุบันเป็นนักแสดงในสังกัดช่อง 7 เอชดี
ประวัติ

ช่วงที่เรียนอยู่ที่โรงเรียนจิตรลดา ต่อมาได้เข้าศึกษาระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย ภาควิชาภูมิสถาปัตยกรรม ในปี พ.ศ. 2541 และเป็นเชียร์ลีดเดอร์ให้กับมหาวิทยาลัยในการแข่งขันฟุตบอลประเพณี จุฬา – ธรรมศาสตร์ และในปี พ.ศ. 2544 ตอนอยู่มหาวิทยาลัยปี 4 โน้ต มีผลงานละคร และมีโอกาสเล่นมิวสิกวิดีโอ อย่างเพลงทะเลาะ ของโอ้ เสกสรร
ก่อนมาเล่นละคร โน้ตทำงานเป็นสถาปนิก และเป็นวีเจเอ็มทีวีไทยแลนด์ ควบคู่ไปด้วยโดยจัดคู่กับวีเจนิกกี้  ต่อมามีรุ่นพี่มาชวนไปคัดตัวเพื่อแสดงละคร และได้ลงเล่นละครเรื่องแรกทางช่องเจ็ด เรื่องผักบุ้งกับกุ้งนาง เขาต้องหยุดอาชีพภูมิสถาปนิก ลาออกจากงานประจำเพื่อเข้าสู่บทบาทการแสดงอย่างเต็มตัว
โน้ตได้รับบทร้ายครั้งแรกในชีวิตในเรื่อง เพื่อนรักเพื่อนร้าย ส่วนภาพยนตร์เรื่องแรก มากับพระนั้น ได้ไปถ่ายทำที่จังหวัดทางภาคเหนือ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7
| พ> ศ. | เรื่อง | บทบาท |
| --- | --- | --- |
| 2547 | ผักบุ้งกับกุ้งนาง | กร ดิเรกณรงค์ |
| 2547 | หยดน้ำในตะวัน | ยุคลเดช |
| 2548 | หนึ่งตะวันพันดาว | ตะวัน |
| 2548 | โม่งแดง | เวพัศ |
| 2548 | คุณหนูดอกฟ้ากะแมวข้างบ้าน | เศกศรัณ |
| 2549 | ใจเดียว | อลงกต (กต) |
| 2549 | เพื่อนรักเพื่อนร้าย | ตรีเทพ |
| 2550 | ชุมแพ | เพิก ชุมแพ |
| 2550 | ผีเพี้ยนโฮเต็ล | บุญล้น |
| 2551 | เย้ยฟ้าท้าดิน | เมฆา |
| 2551 | หมวยอินเตอร์ | บารมี วรประภา |
| 2552 | รหัสโลกันตร์ | เมฆา |
| 2552 | เมียหลวง | เจนจบ ล้ำวณิชย์ |
| 2552 | เสาร์ 5 | เทิด ยอดธง |
| 2552 | โคกอีเลิ้งหรรษา | ปลัดโอมชนะ |
| 2552 | นักฆ่าขนตางอน | ชาลี |
| 2553 | สวรรค์สร้าง | ทองทิว |
| 2554 | ล้างรถ ตัดขนหมา | กระเป๋า |
| 2554 | หมู่บ้านสำราญรัก | ยามเดช |
| 2554 | เสาร์ 5 ตอนทับทิมสยาม | เทิด ยอดธง |
| 2555 | ชิงนาง | พฤกษ์ แสนสมุทร |
| 2555 | สวนอาหารบานใจ | กำนันบุรุษชาติ |
| 2556 | ร้อยเล่ห์เสน่ห์ลวง | ปรารภ |
| 2556 | ยมบาลเจ้าขา | เมฆ |
| 2557 | ยมบาลเจ้าขา | หมวดชาติ |
| 2557 | หนีก็ล่า ซ่าก็รัก | โจ |
| 2557 | คู่หูคู่เฮี้ยน | ฝ้าย / เสือฝ้าย |
| 2557 | แข่งรักนักซิ่ง | อัครพล |
| 2558 | ข้ามากับพระ | ร.ต.อ. พงษ์ ภักดีพงษ์ |
| 2558 | รอยรักแรงแค้น | ธาดา คุรุรัตน์ |
| 2559 | ลิขิตริษยา | นพ |
| 2559 | เจ้าพายุ | หมู่รงค์ |
| 2559 | ขมิ้นกับปูน | ทำนอง จิตรการ |
| 2559 | นางฟ้าเปื้อนฝุ่น | ชาญชัย |
| 2560 | พริ้ง คนเริงเมือง | หมอประสาน |
| 2560 | มือปราบเจ้าหัวใจ | คำนวณ |
| 2561 | แม่สื่อจอมป่วน | พ.ต.ท. นินนาท บริภัณฑ์ |
| 2561 | เล็บครุฑ | สิงห์ / เลอพงศ์ / สุภาพบุรุษเลอพงศ์ |
| 2561 | ระบำมาร | ศุภวาท |
| 2562 | ตะกรุดโทน | นิกร แซ่เล้ง / กร กระบือบิน |
| 2562 | ยอดรักนักรบ | นาวาตรี ผจญ |
| 2563 | พรายสังคีต | พุก |
| 2563 | ปีกหงส์ | พ่อเลี้ยงอำนาจ (รับเชิญ) |
| 2563 | คนเหนือคน | สิงขร / มิสเตอร์เอ็กซ์ |
| 2564 | แม่เบี้ย | พจน์ |
| 2565 | เสาร์ 5 | พ.อ. วัชรบูล ลี้สุวรรณ (รับเชิญ) |
| 2565 | หุบพญาเสือ | เสือเหม |
| 2566 | เพลิงไพร | เชน |
| 2566 | กล้าผาเหล็ก | จอม หาญศึก / เสือผาน |
| 2566 | ลมพัดผ่านดาว | นิวาต |
| 2567 | ดวงใจเจ้าป่า | เมฆา |
| 2567 | ลูกผู้ชายไม้ตะพด | เมฆ |
ผลงาน > ละครเฉลิมพระเกียรติ

| ปี พ> ศ. | เรื่อง | รับบทเป็น |
| --- | --- | --- |
| 2559 | ละครเฉลิมพระเกียรติชุด ใต้ร่มพระบารมี เรื่อง แสงสุดท้าย | อ.สัญญา วงศ์อร่าม |
ผลงาน > ภาพยนตร์

| ปี พ> ศ. | เรื่อง | รับบทเป็น |
| --- | --- | --- |
| 2549 | มากับพระ | พล |
ผลงาน > มิวสิควีดีโอ

| ปี พ> ศ. | เพลง | ศิลปิน |
| --- | --- | --- |
| 2545 | เจ็บซ้ำซ้ำ | ธิติมา ประทุมทิพย์ |
| 2546 | ทะเลาะ | เสกสรรค์  ปานประทีบ |
| 2556 | ใครคนนั้น | Bedroom Audio |
รางวัล

(เข้าชิง) รางวัลท็อปอวอร์ด 2006 สาขา นักแสดงสมทบชายยอดเยี่ยม จาก เพื่อนรักเพื่อนร้าย
(เข้าชิง) รางวัลนาฏราช ครั้งที่ 7 สาขา นักแสดงสมทบชายยอดเยี่ยม จาก รอยรักแรงแค้น ช่อง 7
แหล่งข้อมูลอื่น

วัชรบูล ลี้สุวรรณ เก็บถาวร 2007-11-12 ที่ เวย์แบ็กแมชชีน
โพรไฟล์: วัชรบูล ลี้สุวรรณ - MSN บันเทิง[ลิงก์เสีย] msnth.com
สุรศักดิ์ ชัยอรรถ

| สุรศักดิ์ ชัยอรรถ |
| --- | --- |
เกิด: 12 เมษายน พ.ศ. 2499 (68 ปี) จังหวัดตราด
ศิษย์เก่า: วิทยาลัยเพาะช่าง
มีชื่อเสียงจาก: บทเจ้าพระยาโกษาธิบดี (เหล็ก) ในละครเรื่องบุพเพสันนิวาส (2561)
คู่สมรส: ดวงกมล ชัยอรรถ
บุตร: 3
สุรศักดิ์ ชัยอรรถ (เกิด 12 เมษายน 2499) เป็นบิดาของธนทัต ชัยอรรถ มีชื่อเสียงจากการรับบทเจ้าพระยาโกษาธิบดี (เหล็ก) ในละครพีเรียดเรื่องบุพเพสันนิวาส (2561)
ประวัติ

สุรศักดิ์ ชัยอรรถ เกิดเมื่อวันที่ 12 เมษายน 2499 ที่จังหวัดตราด เป็นบุตรคนที่ 2 ในบรรดาพี่น้อง 3 คน สุรศักดิ์จบการศึกษาจากวิทยาลัยเพาะช่าง แต่ระหว่างเรียน พ่อแม่ไม่มีเงินส่งเรียนทำให้เขาต้องเรียนไปด้วย ทำงานไปด้วย ด้วยการรับจ้างเขียนการ์ตูนทำให้เขามีรายได้เดือนละ 700 บาทไม่ต้องรบกวนเงินจากทางบ้านอีก
เขาสมรสกับดวงกมล ชัยอรรถ มีบุตรธิดา 3 คน อาทิ มัญธุชา ชัยอรรรถ (ลูกคนแรก) ธนทัต ชัยอรรถ (ลูกคนกลาง) อรรถกานต์ ชัยอรรถ (ลูกคนเล็ก)